
URSJV se zavezuje, da bo: 
· pri vseh svojih poslovnih procesih zagotavljal tri glavne stebre informacijske varnosti: zaupnost, celovitost ter razpoložljivost informacij in podatkov. S svojimi informacijskimi sredstvi bo upravljal na varen, odporen in previden način, s katerim bo zmanjšal tveganja, povezana z informacijsko varnostjo;
· na področju kibernetske varnosti v jedrskem sektorju v Sloveniji deloval aktivno, promoviral visoko raven kibernetske varnosti, vodil neformalno delovno Skupino za računalniško varnost v jedrskih objektih, vzdrževal zakonodajo, organiziral vaje ter izvajal redna usposabljanja;
· na področju kibernetske varnosti v mednarodnem okolju priznan in strokoven organ ter s svojimi aktivnostmi, kot so sodelovanje na mednarodnih dogodkih in predavanjih, objave strokovnih člankov, sodelovanje pri pripravi mednarodnih smernic, udeležba na misijah, organizacija mednarodnih vaj in podobno, dvigoval raven kibernetske varnosti v jedrskem sektorju.
URSJV bo z vpeljavo svojih poslovnih procesov dosegal visoko raven informacijske varnosti tako, da bo:
· izpolnjeval zahteve veljavne zakonodaje,
· varoval informacije in podatke pred nepooblaščenim dostopom, zagotavljal njihovo neokrnjenost in celovitost,
· določil odgovorno osebo za informacijsko varnost,
· določil skupino za informacijsko varnost (SIV),
· vzpostavil sistem vodenja informacijske varnosti (SVIV),
· zagotavljal ustrezne finančne in človeške vire za upravljanje informacijske varnosti,
· skrbel za aktualen popis vseh informacijskih sredstev,
· določil skrbnike in uporabnike informacijskih sredstev,
· redno obnavljal oceno informacijskih tveganj,
· redno analiziral potencialne ranljivosti informacijskih sredstev,
· vpeljal, vzdrževal in preizkušal organizacijske, logično-tehnične in fizične zaščitne ukrepe,
· vzpodbujal informacijsko varnostno kulturo,
· redno ozaveščal in usposabljal vse svoje zaposlene,
· vzpostavil sistem za pripravo, odkrivanje in odziv na kibernetske napade,
· poročal o incidentih ter
· promoviral izmenjavo informacij.

Ljubljana, september 2026							Igor Sirc
             direktor

